text: Gara bosona Ameerikaa kibbaa yeroo imallu uumama Cotton Top Tamarin jedhamu tokko argina. Uumamni kun sanyii qamalee yoo ta’u, qamaleewwan biroo irraa wanti adda isa taasisu, rifeensa isaa kan mataa isaa gubbaa jiruudha. Maqaa isaa kan Cotton Top jedhamus isumarraa argate. Uumama mataa gubbaa Jibrii qabu jechuudha. Uumamni kun rifeensa adii dheeraa mataa isaa gubbaa ka’ee hanga ceekuu isaa akka gishiree dheeratee mul’atu qaba. Uumamni kun dabalataan garaa isaa jalaa akkasumas harkaa fi miila isaa irraa rifeensa adii kan qabu yoo ta’u, rifeensi qaama isaa kan hafe irra jiru ammoo gurraacha fi sanyii garii irrattis Magaala.
text: #000005
text: Uumamni kun diurnal animals jedhamuun beekkama. Uumama guyya guyyaa socho’aa halkan ammoo rafaa bulu jechuudha. Sanyiin qamalee kun garee uumee gamtaadhaan qubsuma keessa jiraata. Qubsumni tokko miseensota haga 14 qabaachuu danda’a. hoogganaan garee kanaatis dhaltuudha. Sooratas hooggansa isiitiin olii gad socho’anii barbaaddatu. Bineensi kun soorata gosa lachuu ni soorata. Qamalee biratti sadarkaa duraa irratti kan jaalatamu Muduraalee yoo ta’u, dabalataan ammoo ilbiisota xixiqqoo, reppitaayiloota, tuqaa fi hanqaaqus ni sooratu.
text: #000007
text: Ilmoon qamalee tanaa yoo dhalattu rifeensa mataa gubbaa kana waliin hin dhalattu. gaafa torbaan shan guutte rifeensi kun irratti biqiluu jalqaba. Ilmoon dhalatte tun haga ji’a tokko guuttutti muchuma haadhaa hodhaa turti. Ji’a tokko booda muchaan cinatti soorata biraatis sooratuu jalqabdi. Ji’a sadi keessatti ammoo mucha haadhaa gutee soorata biraa sooratuu itti fufti.
text: #000009